**ገብርኤል በሰማይ**

**ገብርኤል በሰማይ ኤልሳቤጥ በምድር**

**ይመሰክራሉ ድንግል ያንችን ክብር**

**ትፀንሲ ሲልሽ በከበረ ዜና**

**ይሁንልኝ አልሽው ትውልድ እንዲፅናና**

**ከገብርኤል ሰምተው መላእክቱ ሁሉ**

**ለበጉ ማደሪያ ክብርን ይሰጣሉ**

**ብፅእት እንላለን እኛም አደግድገን**

**የራማውን መልአክ አብነት አድርገን**

**አዝማች . . . . . . . . . . . . . . .**

**ስራሽ በምድር ነው ሐረግሽ ከሰማይ**

**ንፁህ መሶበ ወርቅ የተሞላሽ ሲሳይ**

**የማህፀንሽ ፍሬን በላነው ጠጣነው**

**በኤፍራታ ሰምተን በዱር አግኝተነው**

**የተሰወረውን መና በልተነዋል**

**ከተመረጡት ጋር ብፅእት ብለናል**

**አዝማች . . . . . . . . . . . . . . .**

**ከተፈጥሮ በላይ ጽንስን ያዘለለ**

**የእሳት ምሶሶ ባንቺ ተተከለ**

**የእግዚአብሄር ሃገሩ የእንጀራ ቤታችን**

**ምንኛ ድንቅ ነው ክብርሽ እናታችን**

**ብፅእት እንላለን እኛም አደግድገን**

**ቅድስት ኤልሳቤጥን አብነት አድርገን**

**አዝማች . . . . . . . . . . . . . . .**

**ተወልዶ በግርግም ተኝቶ ስላዩት**

**ስውና መላእክት አብረው አከበሩት**

**የጥሉ ግድግዳ በልጅሽ ፈረሰ**

**በዳግሚት ሔዋን የአዳም ዘር ተካሰ**

**እጅ እንነሳለን ሆነን በትህትና**

**ክብርሽን መመስከር ክብራችን ነውና**

**አዝማች . . . . . . . . . . . . . . .**

**ተወልዶ በግርግም ተኝቶ ስላዩት**

**ሰውና መላእክት አብረው አከበሩት**

**የጥሉ ግድግዳ በልጅሽ ፈረሰ**

**በዳግሚት ሔዋን የአዳም ዘር ተካሰ**

**ብፅእት እንላለን እኛም አደግድገን**

**የራማውን መልአክ አብነት አድርገን**

**አዝማች . . . . . . . . . . . . . . . /2x/**

**††† ††† †††**